2006年冬季奧林匹克運動會阿爾及利亞代表團

2006年2月10號至26號，意大利拖連奴舉辦冬季奧林匹克運動會，阿爾及利亞有派團參賽。阿爾及利亞之前淨係喺1992年參加過一次冬季奧運會，跟住隔咗14年，就到今次先至第二次參賽。代表團有兩位運動員組成，分別係高山滑雪運動員Christelle Laura Douibi同越野滑雪運動員Noureddine Maurice Bentoumi。阿爾及利亞喺呢屆最好嘅成績係Douibi喺女子滑降入面攞到第40名。

背景 
阿爾及利亞喺1992年法國阿爾伯特維爾冬奧到首次亮相。之後嗰三次冬季奧運會阿爾及利亞都無參加，14年後重返都靈奧運會。雖然阿爾及利亞喺夏季奧運會上有贏過獎牌，但係喺冬奧就無贏過。 阿爾及利亞派去都靈嘅代表團由兩名運動員組成，分別係高山滑雪運動員Christelle Laura Douibi同越野滑雪運動員Noureddine Maurice Bentoumi。 Douibi係開幕典禮嘅持旗手，而Bentoumi被選為關閉典禮嘅持旗手。

高山滑雪 
Christelle Laura Douibi喺都靈奧運會嘅時候20歲，係佢第一次，亦都係至今唯一一次參加奧運會。 喺2月15號，佢參加女子滑降項目；佢嘅完成時間係2分9秒，排第40位，係完成比賽嘅參賽者之中最後一個。佢大約落後金牌得主13秒。喺2月20號，佢參加女子超大曲道，用咗1分43秒完成比賽，排第51位，亦都係最後一位。佢嘅時間落後金牌得主11秒。佢將佢嘅表現獻畀佢父親穆罕默德，佢喺奧運會前18個月離世。

越野滑雪 
Noureddine Maurice Bentoumi，喺都靈冬奧舉行嘅時候33歲，亦都係第一次參加奧運。喺2月26號，佢參加男子50公里自由式項目。 喺比賽咗10公里之後，佢落後於第一名5分幾鐘，最後無完成比賽，喺10至26.6公里嘅checkpoint之間退賽。

類:冬季奧林匹克運動會代表團
類:2006年冬季奧林匹克運動會
類:阿爾及利亞運動